《写韵亭》
宋代·洪朋

紫极宫下春江横，紫极宫中百尺亭。水入方洲界玉局，云映连山罗翠屏。

小楷四声馀翰墨，主人一粒尽仙灵。文箫采鸾不复返，至今神界花冥冥。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。